ປ. ທ​ຣຳ ຍັງ​ສືບ​ຕໍ່ຢືນ​ຢັດວ່າ ກຳ​ແພງ​ຊາຍ​ແດນ​ ຈະ​ຖືກສ້າງຂຶ້ນ ເຖິງ​ແມ່ນ​ວ່າ ບໍ່​ມີ​ການ​ຮັບ​ຜ່ານ​ ງົບ​ປະ​ມານ ທີ່​ທ່ານ​ຕ້ອງ​ການ ກໍ​ຕາມ
ທ່ານ​ທ​ຣຳ ໄດ້​ກ່າວ​ວ່າ ທ່ານ​ບໍ່​ດີ​ໃຈ ໃນ​ຂໍ້​ຕົກ​ລົງ​ທີ່​ວ່າ​ນີ້, ແຕ່​ວ່າ ​ຈະ​ຕັດ​ສິນ​ໃຈ​ວ່າ​ ທ່ານ​ຈະ​ລົງ​ນາມ ຫຼື​ບໍ່ ໃນຕອນ​ທີ່​ທ່ານ​ ໄດ້​ສຶກສາເບິ່ງ​ ລາຍ​ລະ​ອຽດ​ທັງ​ໝົດ​ແລ້ວ​.
ປະທານາທິບໍດີສະຫະລັດ ທ່ານດໍໂນລ ທຣຳ ຍັງສືບຕໍ່ຢືນຢັດວ່າກຳແພງຊາຍແດນ ຕິດກັບເມັກຊິໂກ ຈະໃຫ້ໄດ້ສ້າງຂຶ້ນ ເຖິງແມ່ນວ່າ ລັດຖະສະພາຈະບໍ່ຮັບຜ່ານງົບ ປະມານທີ່ທ່ານຕ້ອງການ ກໍຕາມ ບັນດາຜູ້ນຳລັດຖະສະພາໄດ້ກ່າວໃນວັນອັງຄານ ວານນີ້ວ່າ ພວກເພິ່ນໄດ້ຕົກລົງ ໃນພື້ນຖານຂອງງົບປະມານລັດຖະບານກາງ ແລະໄດ້ຮຽກຮ້ອງໃຫ້ປະທານາທິບໍລິລົງນາມ ທ່ານທຣຳໄດ້ກ່າວວ່າ ທ່ານບໍ່ດີໃຈ ໃນຂໍ້ຕົກລົງທີ່ວ່ານີ້, ແຕ່ວ່າຈະຕັດສິນໃຈວ່າ ທ່ານຈະລົງນາມ ຫຼືບໍ່ ໃນຕອນທີ່ທ່ານ ໄດ້ສຶກສາເບິ່ງລາຍລະອຽດທັງໝົດແລ້ວ ຊລາຕິກາ ໂຮກ ນັກຂ່າວຂອງວີໂອເອ ມີລາຍງານກ່ຽວກັບວ່າ ທັງສອງພັກຝ່າຍ ຈະຕ້ອງໄດ້ຍິນຍອມນຳກັນ ເພື່ອໃຫ້ບັນລຸ ຂໍ້ຕົກລົງນີ້ ຊຶ່ງວັນນະສອນ ຈະມີລາຍລະອຽດມາສະເໜີທ່ານ ໃນອັນດັບຕໍ່ໄປ ຂໍ້ຕົກລົງທີ່ປະນິປະນອມດັ່ງກ່າວນີ້ ບໍ່ຮວມທັງເງິນ 5 ພັນ 7 ຮ້ອຍ ລ້ານໂດລາ ທີ່ທ່ານທຣຳຮຽກຮ້ອງເອົາ ເພື່ອຈະສ້າງກຳແພງໃໝ່ ໃນໄລຍະ 360 ກິໂລແມັດ ແຕ່ວ່າ ມັນໄດ້ຮວມເອົາກອງທຶນ 1 ພັນ 4 ຮ້ອຍລ້ານໂດລາ ສຳລັບສິ່ງກີດຂວາງ ທີ່ເປັນເຫຼັກຕື່ມໃສ່ ໃນໄລຍະ 90 ກິໂລແມັດ ຕໍ່ຈາກ 1,100 ກິໂລແມັດ ທີ່ມີຢູ່ແລ້ວ ປະທານາທິບໍດີສະຫະລັດ ທ່ານດໍໂນລ ທຣຳ ກ່າວວ່າ ຜູ້ນຳສຽງສ່ວນຫຼາຍຂອງສະພາສູງ ທ່ານມິຈ ມິຄາແນລ ໄດ້ເບິ່ງໄປໃນທາງບວກ ທີ່ວ່າປະທານາທິບໍດີ ຈະລົງນາມໃນຂໍ້ຕົກລົງສະບັບສຸດທ້າຍນີ້ ຜູ້ນຳສຽງສ່ວນຫຼາຍຂອງສະພາສູງ ທ່ານມິຈ ມິຄາແນລ ກ່າວວ່າ ຜູ້ນຳສຽງສ່ວນນ້ອຍໃນສະພາສູງ ທ່ານຊັກ ຊູມເມີຣ໌ ໄດ້ຊຸກຍູ້ໃຫ້ທ່ານທຣຳ ລົງນາມ ໃນຂໍ້ຕົກລົງທີ່ວ່ານີ້ ຜູ້ນຳສຽງສ່ວນນ້ອຍໃນສະພາສູງ ທ່ານຊັກ ຊູມເມີຣ໌ ກ່າວວ່າ ທ່ານທຣຳ ໄດ້ໃຫ້ສັນຍານໃນວັນອັງຄານວານນີ້ວ່າ ທ່ານບໍ່ຢາກໃຫ້ມີການປິດລັດຖະ ບານອີກ ປະທານາທິບໍດີສະຫະລັດ ທ່ານດໍໂນລ ທຣຳ ກ່າວວ່າ ແຕ່ວ່າ ທ່ານໄດ້ກ່າວວ່າ ທ່ານຈະພິຈາລະນາທາງເລືອກທຸກຢ່າງ ທີ່ຈະເຮັດໃຫ້ກຳແພງ ໄດ້ສ້າງຂຶ້ນ, ຊຶ່ງຮວມທັງ ການປະກາດພາວະສຸກເສີນແຫ່ງຊາດຂຶ້ນ ໃນຊາຍແດນ ຈະໄດ້ຮັບງົບປະມານທີ່ຈຳເປັນ ການປະກາດສະພາຫວະສຸກເສີນ ແມ່ນເບິ່ງຄືວ່າ ຈະປະເຊີນກັບການທ້າທາຍທາງກົດໝາຍທີ່ຈະເຮັດໃຫ້ການສ້າງກຳແພງຊາຍແດນ ຊັກຊ້າລົງ ແຕ່ວ່າປະທານາທິບໍດີ ໄດ້ຮັບສິດພິເສດຝ່າຍບໍລິຫານ ທີ່ຈະຍ້າຍງົບປະມານ ກອງທຶນສຸກເສີນ ທີ່ເພິ່ນເຫັນວ່າມັນຈຳເປັນງດັ່ງທີ່ທ່ານໂຈ ແມນຈິນ ສະມາຊິກສະພາ ສູງຈາກລັດເວີຈີເນຍ ຕາເວັນຕົກ ໄດ້ເວົ້າໄປ ທ່ານໂຈ ແມນຈິນ ສະມາຊິກສະພາສູງຈາກລັດເວີຈີເນຍ ຕາເວັນຕົກ ກ່າວວ່າ ລາຍລະອຽດຂອງຂໍ້ຕົກລົງດ້ານຄວາມປອດໄພທາງຊາຍແດນ ຍັງບໍ່ທັນໄດ້ສະຫຼຸບລົງ ເທື່ອ ແລະຮ່າງຍັດຕິດັ່ງກ່າວນີ້ ກໍຈະຕ້ອງຮັບຜ່ານຈາກທັງສອງພັກການເມືອງເສຍກ່ອນ ກ່ອນທີ່ຈະຖືກສົ່ງໄປໃຫ້ປະທານາທິບໍດີລົງນາມ DONALD TRUMP, US PRESIDENT CHUCK SCHUMER, SENATE MINORITY LEADER DONALD TRUMP, US PRESIDENT SEN JOE MANCHIN, D-WEST VIRGINIA